# Fadil Vokrri

| Fadilj Vokri
 |
| --- |
|  Fadilj Vokri |
| Lični podaci
 |
| **Nadimak** | Vokri
 |  |
| Datum rođenja
 | (1960-jula-23)23. jula 1960.
 |
| Mesto rođenja
 | Podujevo ( SFRJ)
 |
| Datum smrti
 | 9. juna 2018.
 |
| Mesto smrti
 | Priština ( Kosovo)
 |
| **Pozicija** | napadač |
| Juniorski klubovi
 |
| 1976—1979
 | FK Lapi
 |
| Seniorski klubovi \*
 |
| **God.** | **Klub** | **Uta. (Gol.)** |
| 1980-1986 1986-1989 1989-1990 1990-1992 1992-1993 1993-1995 **Ukupno** | FK Priština FK Partizan FK Nim Olimpik Fenerbahče SK FK Burže FK Monluson
 | 172 (55) 55 (18) 24 (13) 43 (13) 30 (10) 39 (12) 363 (121)
 |
| Reprezentacija \*\*
 |
| **God.** | **Reprezentacija** | **Uta. (Gol.)** |
| 1984-1987
 |  SFR Jugoslavija
 | 12 (6)
 |
| \* Datum aktuelizovanja:

\*\* Datum aktuelizovanja:
 |

**Fadilj Vokri** (albanski:  *Fadil Vokrri*; Podujevo, 23. jul 1960 — Priština, 9. jun 2018) bio je igrač FK Partizana i reprezentativac Jugoslavije. Igrao je fudbal u periodu od 1980. do 1995. godine.

## Sportska biografija

Fadilj Vokri je svoju fudbalsku karijeru sa nepunih šesnaest godina započeo u nižerazrednom fudbalskom klubu FK Lapi iz Podujeva. Tu je proveo tri sezone i 1980. godine prelazi u drugoligaš FK Prištinu iz Prištine.

## Priština

Sa Prištinom je uspeo da se u fudbalskoj sezoni 1982/83. plasira u prvu saveznu ligu Jugoslavije. Sledeća fudbalska sezona 1983/84, je bila uspešna za FK Prištinu i klub je zauzeo osmo mesto na takmičarskoj tabeli, sa samo jedanaest bodova manje od prvoplasirane Crvene zvezde. Sledeće dve sezone Priština 1984/85 i 1985/86, predvođena Vokrijem, beleži odlične rezultate i zadržava se sredini tabele tadašnje veoma jake prve jugoslovenske lige. Za Prištinu je odigrao 84 drugoligaških utakmica i postigao je 33 gola i 88 prvoligaških utakmica i 22 gola .

## Partizan

Timu Partizana, tadašnjem aktuelnom prvaku Jugoslavije, Vokri se pridružio 1986. godine. Tada su u Partizanu igrali Fahrudin Omerović, Zvonko Živković, Vladimir Vermezović, Vlado Čapljić, a tim su napustili mnogi igrači, otišli za inostranstvo, među njima je bio i Zvonko Varga centarfor i golgeter a nesrećno je te Partizanove šampionske sezone poginuo prvi golgeter Dragan Mance, tako da je Partizanu bio potreban centarfor i golgeter koji je dobijen dolaskom Vokrija. Ubrzo je Vokri zahvaljujući svojim igrama postao miljenik Partizanovog juga i jedan od stubova tadašnje Partizanove igre i dao veliki doprinos u osvajanju titule prvaka Jugoslavije 1986/87.

U sledeće dve sezone Vokri sa Partizanom igra značajnu ulogu u jugoslovenskom prvenstvu. Osvaja jedno drugo mesto 1987/88 i jedno šesto mesto 1988/89.

Najveći uspeh generacija Partizana, u kojoj je Vokri igrao je osvajanje jugoslovenskog kupa 1989. godine. Partizan je ovu titulu povratio posle 32 godine. U toj sezoni od osmine finala kupa timovi su igrali dve utakmice, jednu kod kuće a drugu u gostima. Partizan je osvojio kup bez izgubljene utakmice i samo sa jednom nerešenom igrom. Te godine kupu Partizan je dao 15 a primio samo 5 golova. Finale je odigrano na stadionu JNA, što je u ono vreme bilo odomaćeno. Partizan je igrao protiv Veleža i porazio ga je sa 6:1. Četvrti Partizanov gol je u 55 minutu postigao Fadilj Vokri.

**Timovi su igrali u sastavu**:

* Partizan:

Omerović, Sredojević, Spasić, Vermezović, G. Petrić, D. Brnović, M. Bajović, Milojević (66' Župić), Šćepović, Vokri i Vučićević (72' Batrović) (Trener: Momčilo Vukotić)

* Velež:

Petranović, M. Hadžiabdić, I Šišić, (72' Gosto), I. Barbarić, Đurasinović, Rahimić, Repak, Jedvaj (69' Čerkić), P. Jurić, Karabeg, Tuce (Trener: Žarko Barbarić)

---

|  |
| --- |
| 10. maj 1989.
 |
|  FK Partizan
 | **6—1** |  FK Velež
 | Grad: Beograd Stadion JNA Sudija: Branko Bujić (Bar) Gledalaca: 35.000
 |
| Vučićević  30' (pen.)  34' Milojević  54' **Vokri**  55' Vermezović  59' **Batrović**  78' | (Reportaža)
 | Repak  66' |

---

Vokri je u Partizanu proveo tri prvoligaške sezone, igrao je 55 prvenstvenih utakmica i postigao je 18 prvoligaških golova.

> To su najlepše tri godine u mojoj karijeri, nikad neću moći da zaboravim. O Partizanu sam mislio sve najbolje i pre nego što sam došao u Beograd, a ono što sam doživeo bilo je mnogo lepše od toga. Rastali smo se kao prijatelji i jedan sam od retkih koji je u inostranstvo otišao bez posredstvo menadžera. Najdraže trofej u karijeri osvojio sam s Partizanom 1989. godine, kad smo osvojili Kup Jugoslavije, prvi posle 32 godine. Bili smo sjajna ekipa, a družili smo se i van terena - izjavio je pre nekoliko godina nekadašnji centarfor Prištine, Partizana, Fenerbahčea i francuskog Nima
>
>

## Inostranstvo

Po odlasku u inostranstvo Vokri je igrao jednu sezonu za francuski klub FK Nim, dve godine u turskom Fenerbahčeu, jednu sezonu u francuskom klubu Burže i aktivnu igračku karijeru je završio takođe u francuskom klubu Monlusonu, gde je jedno vreme obavljao i dužnost direktora kluba.

## Reprezentacija

Vokri je za Fudbalsku reprezentaciju Jugoslavije igrao u periodu od 1984. do 1987. godine. Debitovao je 12. septembra 1984. na prijateljskoj utakmici protiv Škotske, kada je i postigao svoj prvi reprezentativni gol. Odigrao je ukupno dvanaest reprezentativnih utakmica i postigao šest golova.

  **Reprezentativne utakmice Fadilja Vokrija**

---

|  |
| --- |
| 12. septembar 1984. **Prijateljska** |
| **Škotska**  | **6—1** | **SFR Jugoslavija** | Grad: Glazgov Hampden park Sudija: Hakdet (Engleska) Gledalaca: 18.500
 |
| Kuper  12' Sones  19' Dalgliš  32' Sturok  62' M. Džonson  65' Nikolas  77' | (Reportaža)
 | **Vokri**  10' |

---

---

|  |
| --- |
| 20. oktobar 1986. Kvalifikacije za Svetsko prvenstvo 86.
 |
| DR Nemačka  | **2—3** | **SFR Jugoslavija** | Grad: Lajpcig Stadion Central Sudija: Brumajer (Austrija) Gledalaca: 63.000
 |
| Glovacki  12' Ernst  50' | (Reportaža)
 | Baždarević  31' **Vokri**  48' Šestić  80' |

---

---

|  |
| --- |
| 1. februar 1985. **Prijateljska** |
| **Jugoslavija**  | **3—1** | **Južna Koreja** | Grad: Košin Stadion Maharađa koledž, Indija Sudija: Bao Ju Cen (Kina) Gledalaca: 40.000
 |
| **Vokri**  19' Gudelj  63' Vujović  88' | (Reportaža)
 | Sam So Kim  61' |

---

---

|  |
| --- |
| 1. maj 1985. Kvalifikacije za Svetsko prvenstvo 1986.
 |
| **Luksemburg**  | **0—1** | **SFR Jugoslavija** | Grad: Luksemburg Stadion Municipal Sudija: Haraldson (Island) Gledalaca: 6.000
 |
|  | (Reportaža)
 | **Vokri**  88' |

---

---

|  |
| --- |
| 14. oktobar 1987. Kvalifikacije za Evropsko prvenstvo 88
 |
| **Jugoslavija**  | **3—0** |  Severna Irska
 | Grad: Sarajevo Stadion Grbavica Sudija: Pišel (Istočna Nemačka) Gledalaca: 14.075
 |
| **Vokri**  13',  35' Hadžibegić  74' (pen.) | (Reportaža)
 |  |

---

## Post igračka karijera

Posle napuštanja aktivne igračke karijere, Vokri je i dalje ostao u fudbalu. Posle niza funkcija po raznim klubovima, Vokri je izabran za predsednika Fudbalskog saveza Kosova.

## Reference

## Vanjske veze

* Biografija na sajtu fudbalske reprezentacije Jugoslavije
* Nacionalni fudbalski timovi
* Vokri u dresu Partizana, video
* Slike
* Vokrijev intervju
* Predsednik FK Kosova navija za Partizan („Politika“, 18. decembar 2011)